In nomine sanctæ et individuæ Trinitatis. Notum sit omnibus tam futuris quam præsentibus, quod nos, canonici Sancti-Stephani Senonensis, terram nostram quæ in territorio Creciaci erat, commutavimus pro duabus petiis terræ quas monachi Pontiniacenses prope Avirolam habebant; hoc autem factum est, sicut diviserunt et mensuraverunt, ex parte nostra, Boso, decanus; Symon, nepos ejus et Joscelinus, frater ipsius; Ambertus, maior; Isembardus de Bunione; et Herbertus frater ejus; Baudri de Rivellone. Ex parte vero monachorum Rainaudus; Guido, de Siliniaco; Gauterius Buzsacrez. Quam commutationem ego Stephanus, Senonensis ecclesiæ præpositus, Manasses, archidiaconus; Symon, thesaurarius; Symon, cellararius; totusque ejusdem ecclesiæ conventus laudamus et sigilli nostri impressione, ut in perpetuum ratum maneat, confirmamus. Si quis calumniam pro hac commutatione intulerit monachis, nos adquietabimus; similiter et monachi nobis adquietabunt. Actum Senonis, anno ab Incarnatione Domini Mº Cº XLº VIº; Ludovico rege Francorum et duce Aquitanorum regnante.